Document ID: 32005R1710

NARIADENIE KOMISIE (ES) č. 1710/2005
z 19. októbra 2005,
ktorým sa mení a dopĺňa nariadenie (ES) č. 2138/97 určujúce homogénne produkčné zóny olivového oleja
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi (1),
so zreteľom na nariadenie Rady (EHS) č. 2261/84 zo 17. júla 1984, ktorým sa ustanovujú všeobecné pravidlá na poskytovanie podpory na výrobu olivového oleja a podpory organizáciám výrobcov olivového oleja (2), najmä na jeho článok 19,
keďže:
(1)
V článku 18 nariadenia (EHS) č. 2261/84 sa ustanovuje, že výnosy olív a výťažky oleja sa musia stanoviť podľa homogénnych produkčných zón na základe údajov dodaných pestovateľskými členskými štátmi.
(2)
Produkčné zóny sú určené v prílohe k nariadeniu Komisie č. 2138/97 (3). Z administratívnych a štrukturálnych dôvodov je potrebné zmeniť a doplniť homogénne produkčné zóny v Grécku, Španielsku a Taliansku na hospodársky rok 2004/2005.
(3)
V dôsledku toho je potrebné zmeniť a doplniť nariadenie (ES) č. 2138/97.
(4)
Opatrenia uvedené v tomto nariadení sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Príloha k nariadeniu (ES) č. 2138/97 sa mení a dopĺňa takto:
1.
V bode A sa časti týkajúce sa provincií „Perugia“, „Brindisi“, „Lecce“, „Catanzaro“, „Reggio Calabria“ a „Siracusa“ nahrádzajú textami uvedenými v prílohe k tomuto nariadeniu.
2.
Bod C sa nahrádza textom uvedeným v prílohe II k tomuto nariadeniu.
3.
V bode D sa v položke „Comunidad autónoma: Aragón“, provincia „Zaragoza“:
a)
nahrádza v zóne 2 názov obce „Atea“ textom „Atea (pokiaľ ide o nezavlažované olivovníky)“;
b)
vkladá do zóny 5 text: „Atea (pokiaľ ide o zavlažované plodiny)“.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. novembra 2004.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. októbra 2005

Labels: 18
17
6